stanford-oval/wikipedia huggingface dataset:
Tarja Ylitalo
Ura

Pohjois-Karjalassa syntynyt Ylitalo on varttunut ja asunut lähes koko ikänsä Lapin Pellossa. Ensimmäisen kerran hän pääsi levyttämään jo vuonna 1969, jolloin ”Tähtijahti -69” -kokoelmalevyllä julkaistiin hänen laulamansa Toivo Kärjen ja Juha Vainion kappale ”Kuin silloin ennen”. Menestystä täytyi kuitenkin odottaa vielä yli kymmenen vuotta. 1970-luvulla Ylitalo toimi Tuomo Ylitalon Intro-yhtyeen solistina. Vuonna 1978 hän sai levytyssopimuksen Matin ja Tepon levy-yhtiö M&T Tuotannossa. Seuraavana vuonna levytys ”Kerrasta poikki” lähetettiin Syksyn Sävel -kilpailuun, mutta laulu ei päässyt loppukilpailuun asti. Siitä huolimatta laulu nousi Jokamiehen listalla ykköseksi ja siitä tuli paitsi Tarja Ylitalon läpimurtohitti, myös yksi vuoden 1980 suosituimmista iskelmistä. Tuolloin Ylitalon päivätyö oli Pellon kurssikeskuksen pääemäntänä.
Tarja Ylitalo oli 1980-luvun alussa yksi kysytyimpiä artisteja Suomessa. Kolme ensimmäistä pitkäsoittoa myivät timanttilevyyn oikeutettavan määrän ja neljäskin vielä kultaa. Suosituimpia hittejä olivat muun muassa ”Mustankippee”, ”Miks’ ei aina voi olla lauantai”, ”Ei tämä tyttö lempeä anele”, ”Yöjuna” sekä ”Tyttö Pohjolasta”. Hyvin monissa Ylitalon lauluissa korostettiin maaseudun rauhallisuutta verrattuna vilkkaaseen kaupunkilaiselämään.
Vuonna 1990 Tarja Ylitalo levytti kappaleen ”Syys surumielinen”, joka samalla esitteli uudistuneen, rauhallisemman ja vakavamman Tarja Ylitalon. Samanlaista tyyliä jatkettiin vielä seuraavillakin levyillä, mutta ilman suurempaa menestystä. Vuonna 2017 ilmestyi tuplasingle ”Muistoja lapsuuden / Ulapan aava”.
Ylitalo on osallistunut Syksyn Sävelen finaaliin kolmesti lauluilla ”Ei tämä tyttö lempeä anele” (vuonna 1983, sijoitus 3.), ”Ollaan yhdessä” (1988) ja ”Syys surumielinen” (1990) sekä kerran Euroviisukarsintoihin vuonna 1988 laululla ”Maata vaadin, taivaanrantaa”. Laulu on levytetty, mutta sitä ei ole koskaan julkaistu tallenteena.
Yksityiselämä

Tarja Ylitalo asuu Pellossa aviomiehensä Tuomon kanssa. Hänelle myönnettiin valtion ylimääräinen taiteilijaeläke vuonna 2016.
Kirjallisuudessa

Olli Karhi on kirjoittanut Tarja Ylitalon elämäkertakirjan Kerrasta poikki: Tarja Ylitalon tie tähtiin (Karas-Sana, 2002).
Diskografia > Albumit

Kerrasta poikki (1980) kultalevy, timanttilevy
Tyttö Pohjolasta (1981) kultalevy, timanttilevy
Tunteet voit näyttää (1982) kultalevy, timanttilevy
Ei tämä tyttö lempeä anele (1983) kultalevy
Ylitalon Tarja (1985)
Sittenkin vain sinä (1988)
Syys surumielinen (1990) kultalevy
Mitä vain vuokses teen (1992)
Onnenruusu (1994)
Diskografia > Kokoelmia

Tarja Ylitalo (1988)
Tyttö Pohjolasta (1991)
Kerrasta poikki (1997)
Parhaat – 20 suosikkisävelmää (Ylitalo) (1997)
Aiheesta muualla

Kuvia tai muita tiedostoja aiheesta Tarja Ylitalo Wikimedia Commonsissa
Tarja Ylitalo Pomus.netin tietokannassa
Tarja Ylitalon esitystuotanto Suomen äänitearkistossa (1901–1999)
Iltalehti 8.10.2007 (Arkistoitu – Internet Archive)
Reetta Juntunen

| Reetta Juntunen> Henkilötiedot |
| --- | --- |
Syntynyt: 28. tammikuuta 2001 (ikä 23) Joensuu, Suomi
Pesäpalloilija
Ulkopelipaikka:  Polttolinja / Koppari
Sisäpelirooli:  Vaihtaja
Seura:  Joensuun Maila
Pelaajaura
Junioriseurat
–2020:  Joensuun Maila
Ammattilaisjoukkueet
2020–:  Joensuun Maila
Reetta Juntunen (s. 28. tammikuuta 2001 Joensuu) on suomalainen pesäpalloilija, joka edustaa Superpesis-joukkue Joensuun Mailaa.
Ura

Juntunen on Joensuun Mailan oma kasvatti. Hän teki Ykköspesis-debyyttinsä 19. toukokuuta 2018 vieraissa Janakkalan Janaa vastaan. Juntunen toi ottelussa yhden juoksun. Hän teki Superpesis-debyyttinsä 12. kesäkuuta 2020 vieraissa Kirittäriä vastaan.
Muuta

Juntunen valmistui Joensuun yhteiskoulun lukiosta syksyllä 2020.
Rajakylän koulu

Rajakylän koulu tarkoittaa seuraavia kouluja:
Rajakylän koulu Oulussa
Rajakylän koulu Vantaalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rajakylän koulu”, voi hakea sivunnimihaulla, laajalla sivunnimihaulla tai tekstihaulla.
RPT Docu

| RPT Docu oy |
| --- | --- |
Yritysmuoto:  Osakeyhtiö
Perustettu:  1975
Toimitusjohtaja:  Mikko Saastamoinen
Kotipaikka:  Espoo, Suomi
Toiminta-alue:  Koko Suomi
Toimiala:  Muu kustannustoimnta
Liikevaihto:  Liikevaihto 6,45 Meur 2017
Liikevoitto:  Liikevoitto 2 Meur 2017
Henkilöstö:  n. 55 (keskim. 2017)
Kotisivu:  
Infobox OKNimi-testi OK: 
RPT Docu Oy on rakennusalan ja kiinteistöjen tietopalveluihin ja kustannustoimintaan erikoistunut yritys, joka on perustettu vuonna 1975. Yritys teki yrityskaupan 1.6.2016 hankkimalla Suomen Media-kamari Oy:n osakekannan. RPT Docu Oy kuuluu pohjoismaiseen DOCUnordic yhtiöön.
RPT Docu:n omistamat mediat

Projektiuutiset
Rakenna ja korjaa oikein
CityMark
Kiinteistöposti
Rakennusfakta.fi
RPT SMART
SIR - Suomen Isännöitsijärekisteri
Rajakustannus

Yleensä rajakustannus nousee tuotannon lisääntyessä.
Rajakustannus eli marginaalikustannus tarkoittaa yhden lisäyksikön tuotannosta aiheutuvaa kokonaiskustannusten muutosta. Matemaattisesti rajakustannusfunktio MC määritellään kokonaiskustannuksien TC derivaattana määrän Q suhteen:
MC={\frac {dTC}{dQ}}
Rajakustannuksen kohdalla voidaan tehdä ero lyhyen ja pitkän aikavälin tarkasteluille. Lyhyellä aikavälillä tarkastellaan vain tuotantopanosten, eli työvoiman, materiaalin ja energian, kustannusten muutosta. Pitkällä aikavälillä otetaan huomioon, että tuotantopääomaa on mahdollista sopeuttaa. Tämä voi tapahtua esimerkiksi perustamalla uuden tuotantolaitoksen.
Yleensä rajakustannusten oletetaan nousevan tuotannon kasvaessa. Esimerkiksi lyhyellä aikavälillä tuotannon lisääminen voi onnistua ainoastaan teettämällä työntekijöillä ylitöitä. Jos rajakustannukset laskevat, johtaa se tuotannossa skaalaetuun.
Rajakustannushinnoittelu on periaate, jonka mukaan tuotanto myydään sen rajakustannuksen hinnalla. Tällöin tuotteen kustannus on sama ostajalle sekä myyjälle. Nyt siis yksityinen ja sosiaalinen rajakustannus on sama, mikä johtaa taloudellisesti tehokkaaseen allokaatioon.
Rajakosken voimalaitos

| ГЭС-6/GES-6 (Vesivoimalaitos-6) |
| --- | --- |
 Rajakosken voimalaitos.
Tyyppi:  vesivoimalaitos, 3 vesiturbiinia
Teho:  48,0 megawattia
Tuotanto:  228 gigawattituntia/a
Pudotuskorkeus:  20 metriä
Omistaja:  Kolskenergo/TGK-1
Pääurakoitsija:  Imatran Voima
Valmistunut:  1956
Sijainti:  Murmanskin alue, Petsamo
Koordinaatit:  WGS84 69°01′22″N, 29°00′20″E
Joki:  Paatsjoki
Rajakosken voimalaitos (ven. ГЭС-6 / GES-6) on vesivoimala Petsamossa Paatsjoen varrella ja valmistunut 1956. Sähkövesivoimalaitoksen teho on 43,2 MW ja keskimääräinen vuosituotanto on 228 GWh/a. Voimalaitoksen omistaa RAO UES:n TGK-1:n tytäryhtiö Kolskenergo (Kuolan energia).
Paatsjoen vesivoimalaitokset
Kaitakoski
Jäniskoski
Rajakoski
Hevoskoski
Skogfoss
Melkefoss
Boris Gleb
Ramses ja unet

| Ramses ja unet |
| --- | --- |
 Elokuvan juliste.
Ohjaaja:  Heikki Partanen
Käsikirjoittaja:  Heikki Partanen Riitta Rautoma
Tuottaja:  Heikki Partanen Riitta Rautoma
Säveltäjä:  Antti Hytti
Kuvaaja:  Henrik Paersch
Leikkaaja:  Riitta Rautoma
Pääosat:  Rauno Ketonen (ääni) Markku Blomqvist (ääni)
Valmistustiedot
Valmistusmaa:  Suomi
Tuotantoyhtiö:  Partanen & Rautoma
Ensi-ilta:  15. tammikuuta 1982
Kesto:  83 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Ramses ja unet on Heikki Partasen ohjaama suomalainen näytelmällinen dokumenttielokuva vuodelta 1982. Elokuvan aiheena on muinaisen egyptin historia. Sen taustatutkimuksessa käytettiin neuvonantajana suomalaista egyptologia Rostislav Holthoeria, joka muun muassa suomensi hieroglyfejä, joita käytettiin lähtökohtana elokuvan dialogille.
Elokuvaa varten kuvattiin yhteensä 25 tuntia filmimateriaalia ja niistä on tehty myös tv-sarjat Pepi egyptiläinen (1982) ja Niilin lapset (1985).
Näyttelijät

| 0 | 1 | 2 |
| --- | --- | --- |
|  Rauno Ketonen  | … |  Sennezem (ääni)   |
|  Markku Blomqvist  | … |  Setekh / huolestunut virkamies (ääni)   |
|  Asko Sarkola  | … |  levoton sielu / Akhenaten (ääni)   |
|  Veikko Honkanen  | … |  työläinen (ääni)   |
|  Aarre Karén  | … |  tuomari (ääni)   |
|  Marja-Leena Kouki  | … |  Nefret / Henutnefret / Nefertiti (ääni)   |
|  Martti Kuisma  | … |  Metri (ääni)   |
|  Vesa Mäkelä  | … |  onneton kirjuri (ääni)   |
|  Eila Rinne  | … |  Senebin vaimo / Teje (ääni)   |
|  Jukka Sipilä  | … |  visiiri (ääni)   |
|  Ulla Tapaninen  | … |  Hatsepsut (ääni)   |
|  Kari Väänänen  | … |  Mirerti (ääni)   |
|  Alexander Holthoer  | … |     |
|  Pekka Ketonen  | … |     |
|  Heikki Määttänen  | … |     |
Palkinnot

Heikki Partanen ja Riitta Rautoma voittivat vuonna 1982 Jussi-palkinnon parhaasta tuotannosta. Henrik Parsch voitti Jussin parhaasta kuvauksesta elokuvista Ramses ja Unet ja Ajolähtö. Lisäksi Antti Hytti voitti Jussin parhaasta musiikista.
Heikki Partaselle ja Rostislav Holthoerille myönnettiin vuonna 1983 valtion tiedonjulkistamispalkinto.
Heikki partanen voitti vuonna 1982 Karlovy Varyn -elokuvajuhlilla esikoisohjaajan diplomin.
Kirjallisuutta

Partanen, Heikki: ”Lampun henki”, kokemuksia elokuvan kuvausmatkalta Egyptistä. Filmihullu 2/1982.
Return to Fantasy (kappale)

| ”Return to Fantasy” Uriah Heep |
| --- | --- | --- |

Singlen tiedot
 Albumilta: Return to Fantasy
 Julkaistu: lokakuu 1975 
 Formaatti: 7"-single
 Tuottaja(t): Gerry Bron
 Tyylilaji: hard rock, psykedeelinen rock, taiderock
 Kesto: 03.41 (singleversio)
 Levy-yhtiö: Bronze
Uriah Heepin muut singlet
| ”Prima Donna” 1975 | ”Return to Fantasy” 1975 | ”One Way or Another” 1976 |
Return to Fantasy on Uriah Heep -yhtyeen vuonna 1975 julkaistun Return to Fantasy -albumin tunnetuin kappale. Solisti David Byronin sekä kosketinsoittaja-kitaristi Ken Hensleyn kirjoittama kappale toimii levyn avausraitana ja lisäksi se julkaistiin lyhennettynä versiona singlenä ainakin Länsi-Saksassa, Alankomaissa ja Japanissa.
Singlen b-puolena toimi Saksan-painoksella ”The Time Will Come” ja Japanin- ja Alankomaiden-painoksilla ”Shout It Out”. Kumpikaan kappaleista ei kuulu Return to Fantasy -albumille. Näistä jälkimmäisenä mainittu kappale toimi myös ”Prima Donnan” b-puolena.
Saksalainen power metal -yhtye Gamma Ray on julkaissut albumillaan Somewhere Out in Space oman versionsa kappaleesta.
Kappaleet singlellä

A-puoli
Return to Fantasy – 3.41 (säv. David Byron/Ken Hensley)
B-puoli
The Time Will Come – 4.08 (GER, säv. Byron/Mick Box/Hensley/Lee Kerslake)
Shout It Out – 3.33 (NED/JPN, säv. Hensley)
Ria Karjalainen

| Henkilötiedot |
| --- | --- | --- | --- |
Syntymäaika: 1. maaliskuuta 2002 (ikä 22)
Syntymäpaikka: Vihti, Suomi
Pelipaikka: Hyökkääjä
Seura
Seura: HJK
Pelinumero: 9
Junioriseurat
2008–2018: Nummelan Palloseura
2019–2020: HFA Märsky
Seurat
| Vuodet | Seura | O | (M) |
| 2020– | HJK | 42 | (20) |
Maajoukkue
| 2018–2019 |  Suomi TU17 | 15 | (11) |
| 2019–2020 |  Suomi TU19 | 5 | (6) |
| 2021–2021 |  Suomi TU23 | 2 | (0) |
 Seurajoukkueuran tilastot kattavat vain kansalliset sarjat, päivitetty 5.11.2022.
Ria Karjalainen (s. 1. maaliskuuta 2002) on suomalainen jalkapalloilija, pelipaikaltaan hyökkääjä. Hän edustaa Kansallisen Liigan Helsingin Jalkapalloklubia, johon hän siirtyi lokakuussa 2020 HFA Märskystä, jossa hän pelasi C15-poikien Kakkosta. Karjalaisen kasvattajaseura on Nummelan Palloseura. Hän on myös edustanut Suomea alle 19- ja 17-vuotiaiden tyttöjen maajoukkueissa.
Karjalainen pelasi ensimmäisen ottelunsa Kansallisessa Liigassa 8. marraskuuta 2020 Jyväskylän Pallokerhoa vastaan ja teki maalin. Naisten Suomen Cupin 6. helmikuuta 2021 pelatussa ottelussa HJK – FC KTP hän teki kahdeksan maalia. Liigassa hän pelasi 23 ottelua ja teki niissä yhdeksän maalia kaudella 2021. Seuraavalla kaudella hän pelasi 18 liigaottelua ja teki niissä kymmenen maalia, millä hän oli joukkueensa toiseksi paras ja koko liigan kahdeksanneksi paras maalintekijä.
Suomi–Ruotsi-maaottelu 2018

| Suomi–Ruotsi-maaottelu 2018 |
| --- | --- |
Sijainti:  Tampere Suomi
Kilpailupaikka:  Tampereen stadion
Osallistujamaita:  2  Suomi  Ruotsi
Kotisivu:  Virallinen sivusto
Suomi–Ruotsi-maaottelu 2018 järjestettiin Tampereen stadionilla, Tampereella, Suomessa 31. elokuuta–1. syyskuuta 2018. Kyseessä on 78. yleisurheilun Suomi–Ruotsi-maaottelu.
Maaottelu järjestettiin Suomessa toista kertaa Helsingin ulkopuolella. Ensimmäisen kerran Tampereella kilpailtiin 2016.
Tulokset > Kävelymaaottelu

| Laji / Pisteet | 1>  | 2>  | 3>  | 4>  | 5>  | 6>  |
| --- | --- | --- | --- | --- | --- | --- |
| Miehet 10 000 m |  Perseus Karlström |  Aku Partanen |  Ato Ibanez |  Jarkko Kinnunen |  Anders Hansson |  Aleksi Ojala |
|  9–13  | 38.39,28 | 38.44,13 SE | 40.24,99 | 40.42,44 | 42.20,79 | 42.49,86 |
| Naiset 5 000 m |  Elisa Neuvonen |  Hele Haapaniemi |  Tiia Kuikka |  Monica Svensson |  Ellinor Hogrell |  Julia Ibrahim |
|  16–6  | 22.44,56 | 23.06,74 | 23.12,29 | 24.09,23 | 29.08,83 | 30.33,08 |
| Pojat 5 000 m |  Jerry Jokinen |  Lauri Joukas | — | — | — | — |
|  8–0  | 22.14,20 | 22.14,82 | — | — | — | — |
| Tytöt 3 000 m |  Laura Kankkunen | — | — | — | — | — |
|  5–0  | 15.03,40 | — | — | — | — | — |
Raspipallokaktus

| Raspipallokaktus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kaktuskasvit Cactaceae
Suku::  Pallokaktukset Echinopsis
Laji::  eyriesii
Kaksiosainen nimi
 Echinopsis eyriesii  (Turpin) Pfeiff. & Otto 
Katso myös
   Raspipallokaktus Wikispeciesissä   Raspipallokaktus Commonsissa 
Infobox OKNimi-testi OK: 
Raspipallokaktus eli vanhapoika (Echinopsis eyriesii) kuuluu pallokaktusten (Echinopsis) sukuun ja on yksi suvun noin 40 lajista. Suvussa on myös suuri määrä muunnoksia. Kaikki raspipallokaktukset ovat alun perin kotoisin Etelä-Amerikasta.
Ulkonäkö

Vanhat yksilöt muodostuvat mataliksi pylväiksi: noin 30–40 cm korkeiksi. Raspipallokaktus voi olla halkaisijaltaan 15 cm. Varsi on kiiltävän vihreä ja siinä on 20 harjua. Jokaisessa areolissa on neljästä kuuteen kappaletta 2,5 cm:n mittaisia keskuspiikkejä ja niitä ympäröi 15 pienempää piikkiä. Kaikki piikit ovat kellanruskeita.
Kukinta

Raspipallokaktuksen kukinta-aikaa on kesä. Kukat ovat suuret ja suppilomaiset. Väreiltään ne ovat valkoiset tai vaaleanpunaiset. Kukat kestävät vain hieman päälle päivän, ja tuoksuvat voimakkaasti. Usein vanhatpojat kukkivat öisin. Hyvin viihtyvät yksilöt voivat kukkia jo nuorina, 2–3-vuotiaina.
Aiheesta muualla

Raspipallokaktus (vanhapoika) (Echinopsis eyriesii) Puutarha.net.
Randy Newman

Randy Newman
Randall Stuart "Randy" Newman (s. 28. marraskuuta 1943) on yhdysvaltalainen lauluntekijä, säveltäjä, sovittaja, laulaja ja pianisti. Hän tuli 1960- ja 1970-lukujen vaihteessa tunnetuksi ironisena ja sarkastisena laulaja-lauluntekijänä, mutta on 1970-luvulta alkaen keskittynyt enemmän elokuvamusiikkiin, josta on voittanut Oscarin. Lisäksi hän on saanut mm. kolme Emmyä ja viisi Grammya.
Newman syntyi juutalaiseen perheeseen Los Angelesissa, Kaliforniassa. Hän asui lapsuudessaan myös New Orleansissa, Louisianassa. Hän opiskeli Kalifornian yliopistossa Los Angelesissa.
Newman julkaisi ensimmäisen singlensä esiintyjänä vuonna 1961, mutta keskittyi sittemmin lauluntekijän työhön. Hän sävelsi muiden muassa Cilla Blackille ja Gene Pitneylle. Hänen ensimmäinen albuminsa ilmestyi vuonna 1968. Myöhempiin levytyksiin kuuluvat Sail Away (1972) sekä Good Old Boys (1974) ja Trouble in Paradise (1983), jotka molemmat valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Newman on vuodesta 1971 alkaen säveltänyt sekä kokonaisia elokuvia että niihin tunnettuja erillisiä lauluja. Newman on voittanut kaksi Oscar-palkintoa, vuosina 2002 ja 2011 elokuvista Monsterit Oy (Paras laulu: "If I Didn't Have You") ja Toy Story 3 (Paras laulu: "We Belong Together"). Hänellä on 20 Oscar-ehdokkuutta vuosien 1982–2011 välillä. Golden Globe -ehdokkuuksia on ollut kuusi.
Newman pääsi Songwriters Hall of Fameen vuonna 2002.
Kirjallisuutta

Nyman, Jake: Rocktieto. Osa 3 N–Z, s. 15–17.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Aiheesta muualla

Randy Newman Internet Movie Databasessa. (englanniksi)
Hannu Björkbacka: Live in London (2011). Keskipohjanmaa 12.12.2011 (Arkistoitu – Internet Archive)
Randy Newman NPR-radioaseman vieraana (2008)
Ria Percival

Ria Percival
Ria Dawn Percival (s. 7. joulukuuta 1989) on uusiseelantilainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Uuden-Seelannin naisten maajoukkueessa ennätykselliset 161 maaottelua ja tehnyt niissä 15 maalia. MM-kilpailuissa 2019 hän pelasi Uuden-Seelannin kaikki kolme ottelua alusta loppuun. Ensimmäisen maaottelunsa hän pelasi vuonna 2006.
Percival on edustanut seuratasolla Saksassa Frankfurtia ja Jenaa sekä Englannissa West Ham Unitedia ja kaudesta 2019–2020 alkaen Tottenham Hotspuria.
Ria Ojala

| Ria Ojala> Henkilötiedot |
| --- | --- |
Syntynyt: 18. toukokuuta 2002 (ikä 22)
Kansalaisuus:   Suomi
Pesäpalloilija
Ulkopelipaikka:  kakkospolttaja
Sisäpelirooli:  etenijä tai vaihtaja
Seura:  Seinäjoen Maila-Jussit
Sarja:  Superpesis
Pelaajaura
Junioriseurat
2016-2021:  Kempeleen Kiri
Ammattilaisjoukkueet
2022-:  Kempeleen Kiri Seinäjoen Maila-Jussit
Ria Ojala (s. 18. toukokuuta 2002) on suomalainen pesäpalloilija.
Ojala edustaa Superpesiksessä pelaavia Seinäjoen Maila-Jusseja. Hän on edustanut Superpesiksessä myös kasvattajaseuraansa Kempeleen Kiriä. Hän pelaa ulkokentällä kakkospolttajana. ja sisäpelissä etenijänä tai vaihtajana. Ojala on pelannut 124 Superpesiksen runkosarjan ottelua. Näissä otteluissa hän on lyönyt neljä kunnaria ja 41 tavallista juoksua, tuonut 72 juoksua ja kerännyt 395 kärkilyöntipistettä. Ojala on pelannut 21 Superpesiksen ylempien pudotuspelien ottelua. Näissä otteluissa hän on lyönyt neljä tavallista juoksua, tuonut neljä juoksua ja kerännyt 54 kärkilyöntipistettä. Tilastot päivitetty kauden 2023 jälkeen.
Ria Bartok

| Ria Bartok> Henkilötiedot |
| --- | --- |
Koko nimi:  Marie-Louise Pleiss
Syntynyt: 28. tammikuuta 1943 Einbeck, Saksa
Kuollut: 2. maaliskuuta 1970 (27 vuotta) Pariisi, Ranska
Muusikko
Taiteilijanimi:  Ria Bartok
Laulukielet:  ranska
Tyylilajit:  yé-yé
Levy-yhtiöt:  Pathé-Marconi, EMI ja Dischi Ricordi (käännä suomeksi) 
  [ Muokkaa Wikidatassa ] [ ohje ]  
Marie-Louise Pleiss, joka tunnettiin taiteilijanimeltä Ria Bartok (28. tammikuuta 1943 Einbeck, Saksa – 2. maaliskuuta 1970 Pariisi, Ranska), oli ranskalainen yé-yé-musiikin laulaja.
Bartok oli oopperalaulajan tytär. Hän tuli kuuluisaksi 20-vuotiaana kappaleella ”Parce que j’ai revu François”. Muita hänen tunnettuja kappaleitaan olivat muun muassa ”Et quelque chose ma dit” ja ”Écoute mon cœur”.
Bartokin viimeinen Ranskan konsertti oli 13. toukokuuta 1967. Hän kuoli tulipalossa vuonna 1970 vain 27 vuoden ikäisenä.
Randy Moss

| Randy Moss |
| --- | --- |
 Randy Moss vuonna 2009.
Henkilötiedot
Syntynyt: 13. helmikuuta 1977 (ikä 47) Rand, Länsi-Virginia, Yhdysvallat
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  95 kg
Pelipaikka:  laitahyökkääjä
Pelinumero:  84
Pelaajaura
Seurat:  Minnesota Vikings   Oakland Raiders   New England Patriots   Tennessee Titans   San Francisco 49ers
NFL-varaus:  21. varaus, 1998 Minnesota Vikings
Pääsarjaura:  1998–2012
Hall of Fame:  2018
Aiheesta muualla
www.therealrandymoss.com
Randy Gene Moss (s. 13. helmikuuta 1977 Rand, Länsi-Virginia) on  yhdysvaltalainen vuosina 1998–2012 ammattilaisena pelannut amerikkalaisen jalkapallon pelaaja, pelipaikaltaan laitahyökkääjä. Moss tunnettiin nopeudestaan ja räjähtävyydestään.
Urallaan Moss valittiin neljästi NFL-liigan tähdistökentälliseen ja kuudesti liigan tähdistöotteluun Pro Bowliin. Vuonna 2018 hänet valittiin Pro Football Hall of Fameen.
NFL-ura

Minnesota Vikings varasi Marshallin yliopistossa pelanneen Mossin vuoden 1998 NFL:n varaustilaisuudessa ensimmäisen kierroksen 21. pelaajana. Moss pelasi Minnesotassa seitsemän kauden ajan, kunnes hänet myytiin kauden 2004 jälkeen Oakland Raidersiin. Moss viihtyi Oaklandissa kuitenkin vain kahden kauden ajan, ja tuli kaupatuksi jälleen, tällä kertaa New England Patriotsin riveihin.
Moss teki heti ensimmäisellä Patriots-kaudellaan uuden NFL:n ennätyksen vastaanotettujen maalien määrässä, 23 touchdownilla, päihittäen Jerry Ricen vanhan ennätyksen yhdellä. Kolmen Patriotsissa vietetyn kauden jälkeen Mossilla kuitenkin oli edessä paluu Minnesotaan, Vikingsin hankkiessa hänet kolmannen kierroksen varausvuoroa vastaan. Moss ajautui Minnesotassa välittömästi kahnauksiin joukkuetovereidensa ja erityisesti päävalmentajan Brad Childressin kanssa, ja hänet vapautettiinkin sopimuksestaan vain neljän viikon jälkeen.
Ainoastaan Tennessee Titans oli kiinnostunut ottamaan ongelmapelaajana tunnetun Mossin. Hänen roolinsa loppukauden kahdeksassa ottelussa jäi kuitenkin hyvin pieneksi, ja turhautunut Moss ilmoitti kauden päätteeksi lopettavansa peliuransa. Oltuaan yhden kauden sivussa pelikentiltä Moss ilmaisi halunsa palata NFL:ään, ja hän teki maaliskuussa 2012 yhden vuoden sopimuksen San Francisco 49ersin kanssa.
Moss olisi halunnut jatkaa pelaamista kauden 2012 jälkeenkin, muttei saanut enää pelaajasopimusta, joten hän siirtyi urheiluohjelmien kommentaattoriksi.
Aiheesta muualla

Kuvia tai muita tiedostoja aiheesta Randy Moss Wikimedia Commonsissa
Rasterilinjatiheys

Rasterilinjatiheys tai rasteritiheys tarkoittaa painettavaksi tarkoitetun aineiston kuvankäsittelyssä rasteripisteiden määrää senttimetrillä tai tuumalla (l/cm tai lpi). Se mitä tiheyttä suositellaan käytettävän, riippuu painopaperin laadusta, valitusta painomenetelmästä ja tuotteesta. Tiheä rasteri on hankalaa esimerkiksi sanomalehdissä: kuvasta voi tulla epätarkka. Rasteritiheyttä ei pidä sekoittaa tulostustiheyteen.
Superband (televisio-ohjelma)

| Superband> 슈퍼밴드 |
| --- | --- |

Tyyli:  tositelevisio
Kestoaika:  80 minuuttia
Alkuperäiskieli:  korea
Verkko:  JTBC
Esitetty:  12. huhtikuuta 2019 – 12. heinäkuuta 2019
Jaksoja:  14
Aiheesta muualla
Virallinen sivusto
Superband (kor. 슈퍼밴드, Syupeobaendeu) on eteläkorealainen JTBC-kanavan tuottama tositelevisio-ohjelma vuodelta 2019. Ohjelmassa 121 indie-muusikkoa kilpaili keskenään pyrkimyksenään muodostaa lopulta ”superbändi”. Ohjelman voitti Hoppipolla: I'll, Ha Hyunsang, Kim Yeong-so ja Hong Jinho.
Tuomarit

Yoon Jong Shin - laulaja-lauluntekijä ja tuottaja
Yoon Sang - OnePiece-tuottajatiimin jäsen
Kim Jong Wan - vaihtoehtorockyhtye Nellin jäsen
Joe Hahn - Linkin Parkin jäsen
Lee Suhyun - musiikkiduo AKMU:n jäsen